**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā | Nr.232/10  (prot. Nr.10, 11.§) |  |

Par sadarbības līguma noslēgšanu

ar Iekšlietu ministrijas Informācijas

centru

Lai nodrošinātu ziņu sniegšanu (ievadi) un meklēšanu normatīvajos aktos noteiktajā kārtībā un apjomā, izmantojot Iekšlietu ministrijas Informācijas centra pārziņā esošās valsts informācijas sistēmas, un lai nodrošinātu Liepājas valstspilsētas pašvaldības domes izveidoto institūciju uzdevumu izpildi, pamatojoties uz likuma “Par pašvaldībām” 14.panta pirmās daļas 5.punktu, 21.panta pirmo daļu un Valsts pārvaldes iekārtas likuma 54. un 61.pantu, Liepājas valstspilsētas pašvaldības dome **nolemj:**

1. Noslēgt sadarbības līgumu ar Iekšlietu ministrijas Informācijas centru par tā pārziņā esošo informācijas sistēmu lietošanu datu pārraidei tiešsaistes režīmā (pielikumā).

2. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt 1.punktā minēto sadarbības līgumu, kā arī sadarbības līguma laikā parakstīt nepieciešamos līguma grozījumus, ja tie neskar līguma būtiskās sastāvdaļas, neizskatot tos Liepājas valstspilsētas pašvaldības domes sēdē.

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, IT daļai, Iekšlietu ministrijas Informācijas centram, Liepājas pilsētas bāriņtiesai, Administratīvajai komisijai, Liepājas pilsētas būvvaldei, Liepājas pilsētas dzimtsarakstu nodaļai, Liepājas pilsētas Pašvaldības policijai, Licencēšanas komisijai | |